Ellepi a szemét Lisszabont
A portugál fõváros köztisztasági vállalatának dolgozói közel egy hete sztrájkolnak.
A lisszaboni köztisztasági vállalat dolgozóinak közel egy hete tartó sztrájkja miatt - az elégséges szolgáltatás kötelezõ biztosítása ellenére - szemét borítja a portugál fõváros utcáit.
A munkabeszüntetés december 23-án kezdõdött a szakszervezet felhívására, a dolgozók a "külsõ szolgáltatók megbízása" és a "közszolgáltatási tevékenység privatizációja" ellen tiltakoznak.
A sztrájk január 5-én ér véget - jelentette be sajtóközleményében a szakszervezet, amely tagja a közel 800 ezer munkavállalót tömörítõ CGTP-nek, az ország legnagyobb szakszervezeti szövetségének.
Antonio Costa lisszaboni polgármester elmondta, hogy számításai szerint a rend január 10-tõl áll helyre.
Az egészségügyi hatóságok arra szólították fel a lakosságot, hogy ez alatt az idõszak alatt ne vigyék ki a szemetüket az utcára, valamint, hogy az "egészségre káros állapotok" elkerülése végett tartsanak be bizonyos higiéniai elõírásokat.
Az utóbbi hónapokban számos alkalommal sztrájkoltak és tüntettek különbözõ szervezetek Portugáliában, hogy tiltakozzanak a 2014. évi költségvetésben tervezett kemény megszorítási intézkedések ellen.
A portugál parlament november végén szavazta meg a jövõ évi költségvetés végsõ számait, amelyek összesen 3,9 milliárd eurós (1165 milliárd forint) megtakarítást és pluszbevételt irányoznak elõ. Az új megszorító intézkedések célja, hogy Portugália tartani tudja a nemzetközi hitelezõkkel egyeztetett költségvetési célokat.
Portugália szemét